टाइम8, गुवाहाटी, जानुवारी 22: रायजोनि गुदि फरायसालिफोरनि गाहाइ फोरोंगिरिनि पस्ट सोरजिनाय आरो आरिमु जालिया फोरोंगिरिफोरा दाननाय 8,700 रांनि ग्रेड पेखौ होफिननाय दाबिखौ लानानै दिनै आसामनि गिबि मन्थ्रिनि थाग्रा न’खौ बेंखनदों गुदि फोरोंगिरि समाजा। मिथिनाय बादिब्ला आसाम रायजोयारि गुदि फोरोंगिरि गौथुमजों 37 खेब सावरायनायनि उनावबो जेंनाखौ सुस्रां जायैयाव बोराबनानै आसाम रायजोयारि गुदि फोरोंगिरि गौथुमनि दैदेननायाव गोबां रोजा गुदि फोरोंगिरिफोरा दिनै हेंथा हाबाफारि लादों।